Zoznam kardinálov vymenovaných Urbanom IV.

Toto je zoznam kardinálov vymenovaných Urbanom IV.

 Menovacia politika 
Pápež Urban IV. vymenoval počas svojho pontifikátu (12611264) 14 kardinálov v dvoch konzistóriách, ktoré sa konali pravdepodobne s polročným odstupom. Presné dátumy týchto konzistórií nie sú jasné. Súčasné výskumy naznačujú, že sa konali 24. decembra 1261 („sobota pred Vianocami“) a v máji 1262. Niektorí novodobí autori však spochybňujú správnosť týchto výskumov, pretože sú v rozpore s vtedajším zaužívaným zvykom, podľa ktorého sa povýšenia kardinálov slávili v sobotu počas kántrových týždňov. Tie vtedy pripadli na 17. decembra 1261 a 3. júna 1262.

Hlava Cirkvi vymenovala 7 Talianov a 7 Francúzov. Z tejto generácie kardinálov vzišli neskôr traja pápeži: Urbanovým nástupcom sa stal Guido Foucois ako pápež Klement IV., Simon de Brion sa stal pápežom Martinom IV. a Giacomo Savelli si zvolil meno Honorius IV.

Posledným žijúcim kardinálom, ktorého vymenoval pápež Urban IV., bol Matteo Rosso Orsini. Skonal 4. septembra 1305, teda 41 rokov po pontifikovej smrti. 

 Konzistórium z decembra 1261 
náhľad|Raoul Grosparmi bol povýšený do kardinálskeho stavu pravdepodobne v decembri 1261.
 Guido kardinál Foucois (1200?1268), neskôr pápež Klement IV.
 Raoul kardinál Grosparmi (?1270)
 Simone kardinál Paltineri (12001277)
 Simon kardinál de Brion (12101285), neskôr pápež Martin IV.
 Uberto kardinál Coconati (?1276)
 Giacomo kardinál Savelli (12101287), neskôr pápež Honorius IV.
 Goffredo kardinál da Alatri (?1287)

 Konzistórium z mája 1262 
náhľad|Francúz Ancher Pantaleon získal kardinálsky titul pravdepodobne v máji 1262.
 Enrico kardinál Segusio (11941271)
 Ancher kardinál Pantaleon (12101286)
 Guillaume kardinál de Bray (?1282)
 Guy kardinál de Bourgogne, O.Cist. (?1272)
 Annibale kardinál Annibaldi, OP (12201272)
 Giordano kardinál Pironti (?1269)
 Matteo kardinál Rosso Orsini (12301305)

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Alexandrom IV. (predchodcom)
 Zoznam kardinálov vymenovaných Klementom IV. (nástupcom)

 Zdroj 

Urban 04